02008R0110 — RO — 08.06.2019 — 016.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

Astfel cum a fost modificat prin:

Astfel cum a fost modificat prin:

▼B

REGULAMENTUL (CE) NR. 110/2008 AL PARLAMENTULUI EUROPEAN ȘI AL CONSILIULUI

din 15 ianuarie 2008

privind definirea, desemnarea, prezentarea, etichetarea și protecția indicațiilor geografice ale băuturilor spirtoase și de abrogare a Regulamentului (CEE) nr. 1576/89 al Consiliului

CAPITOLUL I

DOMENIUL DE APLICARE, DEFINIȚII ȘI CATEGORII DE BĂUTURI SPIRTOASE

Articolul 1

Domeniul de aplicare

(1) Prezentul regulament stabilește norme privind definirea, desemnarea, prezentarea și etichetarea băuturilor spirtoase, precum și privind protecția indicațiilor geografice ale băuturilor spirtoase.

(2) Prezentul regulament se aplică tuturor băuturilor spirtoase introduse pe piață în Comunitate, indiferent dacă sunt produse în Comunitate sau în țări terțe, precum și celor produse în Comunitate pentru export. Prezentul regulament se aplică, de asemenea, utilizării alcoolului etilic și/sau a distilatelor de origine agricolă la fabricarea băuturilor alcoolice și utilizării denumirilor băuturilor spirtoase în prezentarea și etichetarea produselor alimentare.

(3) În cazuri excepționale în care dreptul țării terțe importatoare impune acest lucru, se poate acorda o derogare de la dispozițiile anexelor I și II la prezentul regulament, în conformitate cu procedura de reglementare cu control menționată la articolul 25 alineatul (3).

Articolul 2

Definiția băuturii spirtoase

(1) În sensul prezentului regulament, „băutură spirtoasă” înseamnă băutura alcoolică:

(c) având o concentrație alcoolică de minimum 15 % vol.;

(2) Cu toate acestea, băuturile ce intră sub incidența codurilor NC 2203 , 2204 , 2205 , 2206 și 2207 nu sunt considerate băuturi spirtoase.

(3) Concentrația alcoolică minimă prevăzută la alineatul (1) litera (c) nu aduce atingere definiției produsului din categoria 41 din anexa II.

(4) În sensul prezentului regulament definițiile și cerințele tehnice sunt stabilite în anexa I.

Articolul 3

Originea alcoolului etilic

(1) Alcoolul etilic folosit la fabricarea băuturilor spirtoase și a tuturor componentelor acestora trebuie să fie de origine exclusiv agricolă, în sensul anexei I la tratat.

(2) Alcoolul etilic folosit la fabricarea băuturilor spirtoase trebuie să respecte definiția prevăzută la punctul 1 din anexa I la prezentul regulament.

(3) Alcoolul etilic folosit la diluarea sau dizolvarea coloranților, a aromelor sau a oricăror alți aditivi autorizați utilizați la prepararea băuturilor spirtoase trebuie să fie alcool etilic de origine agricolă.

(4) Băuturile alcoolice nu conțin alcool de origine sintetică, nici alt alcool care nu este de origine agricolă în sensul anexei I la tratat.

Articolul 4

Categorii de băuturi spirtoase

Băuturile spirtoase se clasifică în categorii în conformitate cu definițiile prevăzute în anexa II.

Articolul 5

Norme generale privind categoriile de băuturi spirtoase

(1) Fără a aduce atingere normelor specifice stabilite pentru fiecare dintre categoriile numerotate de la 1 la 14 din anexa II, băuturile spirtoase definite în respectiva anexă:

(c) nu conțin adaosuri de substanțe aromatizante;

(2) Fără a aduce atingere normelor specifice stabilite pentru fiecare dintre categoriile numerotate de la 15 la 46 în anexa II, băuturile spirtoase definite în respectiva anexă pot:

▼M1

(c) să conțină substanțe aromatizante astfel cum sunt definite la articolul 3 alineatul (2) litera (b) din Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare ( 1 ) și preparate aromatizante astfel cum sunt definite la articolul 3 alineatul (2) litera (d) din respectivul regulament;

▼B

(3) Fără a aduce atingere normelor specifice stabilite în anexa II, alte băuturi spirtoase care nu îndeplinesc cerințele categoriilor 1-46 pot:

▼M1

(c) să conțină una sau mai multe arome astfel cum sunt definite la articolul 3 alineatul (2) litera (a) din Regulamentul (CE) nr. 1334/2008;

▼B

Articolul 6

Legislația statelor membre

(1) În aplicarea unei politici de calitate pentru băuturile spirtoase produse pe propriul lor teritoriu, în special pentru indicațiile geografice înregistrate în anexa III sau pentru instituirea unor noi indicații geografice, statele membre pot stabili norme mai stricte decât cele din anexa II privind producerea, desemnarea, prezentarea și etichetarea, în măsura în care acestea sunt compatibile cu dreptul comunitar.

(2) Statele membre nu interzic și nu restricționează importul, vânzarea sau consumul de băuturi spirtoase care respectă cerințele prezentului regulament.

CAPITOLUL II

DESEMNAREA, PREZENTAREA ȘI ETICHETAREA BĂUTURILOR SPIRTOASE

Articolul 7

Definiții

În sensul prezentului regulament, termenii „desemnare”, „prezentare” și „etichetare” sunt definiți în anexa I punctele 14, 15 și 16.

Articolul 8

Denumirea de vânzare

În conformitate cu articolul 5 din Directiva 2000/13/CE, denumirea sub care este comercializată o băutură spirtoasă („denumirea de vânzare”) face obiectul dispozițiilor stabilite în prezentul capitol.

Articolul 9

Norme specifice privind denumirile de vânzare

(1) Băuturile spirtoase care îndeplinesc cerințele pentru produsele definite la categoriile 1-46 din anexa II poartă pentru desemnarea, prezentarea și etichetarea lor denumirea de vânzare care le-a fost atribuită prin respectiva anexă.

(2) Băuturile spirtoase care corespund definiției stabilite la articolul 2, dar care nu îndeplinesc cerințele necesare pentru a fi incluse în categoriile 1-46 din anexa II, poartă pentru descrierea, prezentarea și etichetarea lor denumirea de vânzare „băutură spirtoasă”. Fără a aduce atingere alineatului (5) al prezentului articol, această denumire de vânzare nu poate fi înlocuită sau modificată.

(3) În cazul în care o băutură spirtoasă se încadrează în definiția mai multor categorii de băuturi spirtoase din anexa II, aceasta poate fi comercializată sub una sau mai multe din denumirile enumerate în anexa II pentru categoriile în cauză.

(4) Fără a aduce atingere alineatului (9) din prezentul articol și articolului 10 alineatul (1), denumirile menționate la alineatul (1)din prezentul articol nu sunt utilizate pentru a desemna sau a prezenta în vreun fel orice alte băuturi decât băuturile spirtoase pentru care respectivele denumiri sunt enumerate în anexa II și înregistrate în anexa III.

(5) Denumirile de vânzare pot fi completate sau înlocuite cu una dintre indicațiile geografice înregistrate în anexa III și în conformitate cu capitolul III sau pot fi completate, în conformitate cu dispozițiile naționale, de o altă indicație geografică, cu condiția ca acest lucru să nu inducă în eroare consumatorul.

(6) Indicațiile geografice înregistrate în anexa III pot fi completate numai:

(7) O băutură alcoolică care nu corespunde uneia dintre definițiile enumerate la categoriile 1-46 din anexa II nu este desemnată, prezentată sau etichetată prin asocierea unor cuvinte sau formule, cum ar fi „gen”, „tip”, „fel”, „stil”, „fabricare”, „aromă” sau orice alte mențiuni asemănătoare, cu una dintre denumirile de vânzare prevăzute în prezentul regulament și/sau indicațiile geografice înregistrate în anexa III.

(8) Nicio marcă, denumire sau denumire inventivă nu se poate substitui denumirii de vânzare a unei băuturi spirtoase.

(9) Denumirile prevăzute în categoriile 1-46 din anexa II pot fi incluse într-o listă de ingrediente pentru produse alimentare cu condiția ca lista să fie în conformitate cu Directiva 2000/13/CE.

Articolul 10

Norme specifice privind utilizarea denumirilor de vânzare și a indicațiilor geografice

(1) Fără a aduce atingere Directivei 2000/13/CE, utilizarea unui termen enumerat în categoriile 1-46 din anexa II sau a unei indicații geografice înregistrate în anexa III într-un termen compus sau aluzia, în prezentarea unui produs alimentar, la oricare dintre termenii și indicațiile geografice respective este interzisă, cu excepția cazului în care alcoolul provine exclusiv din băutura (băuturile) spirtoasă (spirtoase) la care se face referire.

(2) Este interzisă, de asemenea, utilizarea unui termen compus astfel cum este menționat la alineatul (1), în cazul în care o băutură spirtoasă a fost diluată astfel încât concentrația alcoolică este diminuată sub nivelul concentrației minime specificate în definiția băuturii spirtoase respective.

(3) Prin derogare de la alineatul (1), dispozițiile prezentului regulament nu afectează posibila utilizare a termenilor „amer” sau „bitter” pentru produsele care nu sunt reglementate de prezentul regulament.

(4) Prin derogare de la alineatul (1) și pentru a ține cont de metodele stabilite de fabricare, termenii compuși enumerați la categoria 32 litera (d) din anexa II pot fi utilizați în prezentarea lichiorurilor produse în Comunitate în condițiile prevăzute la categoria respectivă.

Articolul 11

Desemnarea, prezentarea și etichetarea amestecurilor

(1) O băutură spirtoasă menționată în categoriile 1-14 din anexa II la care s-a adăugat alcool, astfel cum este definit la punctul 5 din anexa I, diluat sau nu, poartă denumirea de vânzare de „băutură spirtoasă”. Aceasta nu poate purta, sub nicio formă, o denumire rezervată în categoriile 1-14.

(2) În cazul în care una dintre băuturile spirtoase enumerate la categoriile 1-46 din anexa II este amestecată cu:

aceasta poartă denumirea de vânzare de „băutură spirtoasă”. Această denumire de vânzare este indicată clar și vizibil, bine poziționată pe etichetă și nu poate fi înlocuită sau modificată.

(3) Alineatul (2) nu se aplică desemnării, prezentării sau etichetării unui amestec menționat la alineatul în cauză, în cazul în care acesta se încadrează în una dintre definițiile stabilite la categoriile 1-46 din anexa II.

(4) Fără a aduce atingere Directivei 2000/13/CE, desemnarea, prezentarea sau etichetarea băuturilor spirtoase rezultate din amestecurile menționate la alineatul (2) al prezentului articol poate cuprinde unul sau mai mulți dintre termenii menționați în anexa II numai în cazul în care termenul în cauză nu face parte din denumirea de vânzare, ci este doar indicat în același câmp vizual în lista tuturor ingredientelor alcoolice conținute în amestec, precedată de termenii „băutură spirtoasă obținută dintr-un amestec”.

Termenii „băutură spirtoasă obținută dintr-un amestec” figurează pe etichetă cu caractere uniforme, de același font și de aceeași culoare ca cele utilizate pentru denumirea de vânzare. Dimensiunea caracterelor nu depășește jumătate din dimensiunea caracterelor utilizate pentru denumirea de vânzare.

(5) În etichetarea și prezentarea amestecurilor menționate la alineatul (2) și care intră sub incidența condiției prevăzute la alineatul (4) de a enumera ingredientele alcoolice, proporția fiecărui ingredient alcoolic se exprimă ca procentaj, în ordinea descrescătoare a cantităților utilizate. Această proporție este egală cu procentajul în volum de alcool pur pe care îl reprezintă în volumul total de alcool pur al amestecului.

Articolul 12

Norme specifice privind desemnarea, prezentarea și etichetarea băuturilor spirtoase

(1) În cazul în care desemnarea, prezentarea sau etichetarea unei băuturi spirtoase indică materia primă utilizată la fabricarea alcoolului etilic de origine agricolă, fiecare alcool agricol utilizat se menționează în ordinea descrescătoare a cantităților folosite.

(2) Desemnarea, prezentarea sau etichetarea unei băuturi spirtoase poate fi completată cu termenul „combinare”, „combinație” sau „combinat” doar în cazul în care băutura spirtoasă a fost supusă operațiunii de combinare, astfel cum este definită în anexa I punctul 7.

(3) Fără a aduce atingere vreunei derogări adoptate în conformitate cu procedura de reglementare cu control menționată la articolul 25 alineatul (3), perioada de maturare sau vechimea poate fi indicată în desemnarea, prezentarea sau etichetarea unei băuturi spirtoase numai în cazul în care se referă la cea mai nouă componentă alcoolică și cu condiția ca băutura spirtoasă să fie maturată sub control fiscal sau sub un control care oferă garanții echivalente.

Articolul 13

Interzicerea capsulelor și a foliilor pe bază de plumb

Băuturile spirtoase nu sunt păstrate în vederea vânzării și nici introduse pe piață în recipiente prevăzute cu dispozitive de închidere acoperite cu folii sau capsule pe bază de plumb.

Articolul 14

Limbajul utilizat în desemnarea, prezentarea și etichetarea băuturilor spirtoase

(1) Informațiile prevăzute în prezentul regulament figurează într-una sau mai multe limbi oficiale ale Uniunii Europene, în așa fel încât consumatorul final să poată înțelege cu ușurință fiecare informație, cu excepția cazului în care informațiile îi sunt furnizate consumatorului prin alte mijloace.

(2) Termenii cu caractere cursive din anexa II și indicațiile geografice înregistrate în anexa III nu se traduc nici pe etichetă, nici în prezentarea băuturii spirtoase.

(3) În cazul băuturilor spirtoase originare din țări terțe, utilizarea unei limbi oficiale a țării terțe în care a fost fabricată băutura spirtoasă este autorizată în cazul în care informațiile prevăzute în prezentul regulament figurează și într-o limbă oficială a Uniunii Europene, astfel încât consumatorul final să poată înțelege cu ușurință fiecare informație.

(4) Fără a aduce atingere alineatului (2), în cazul băuturilor spirtoase fabricate în Comunitate și destinate exportului, informațiile prevăzute în prezentul regulament pot fi repetate într-o altă limbă decât limbile oficiale ale Uniunii Europene.

▼M17 —————

▼B

CAPITOLUL IV

DISPOZIȚII GENERALE, TRANZITORII ȘI FINALE

Articolul 24

Controlul și protecția băuturilor spirtoase

(1) Statele membre sunt responsabile de controlul băuturilor spirtoase. Acestea iau măsurile necesare pentru a asigura respectarea dispozițiilor prezentului regulament și, în special, desemnează autoritatea sau autoritățile competente responsabile cu controalele în ceea ce privește respectarea obligațiilor instituite prin prezentul regulament în conformitate cu Regulamentul (CE) nr. 882/2004.

(2) Statele membre și Comisia își comunică reciproc informațiile necesare pentru aplicarea prezentului regulament.

(3) Comisia asigură, prin consultare cu statele membre, aplicarea uniformă a prezentului regulament și, în cazul în care este necesar, adoptă măsuri în conformitate cu procedura de reglementare menționată la articolul 25 alineatul (2).

▼M12

Articolul 24a

Derogare de la cerințele privind cantitățile nominale din Directiva 2007/45/CE

Prin derogare de la articolul 3 din Directiva 2007/45/CE a Parlamentului European și a Consiliului ( 2 ) și de la secțiunea 1 al șaselea rând din anexa la directiva menționată, shochu ( 3 ) distilat o singură dată, produs în alambic și îmbuteliat în Japonia, poate fi introdus pe piața Uniunii în cantități nominale de 720 ml și 1 800 ml.

▼B

Articolul 25

Comitetul

(1) Comisia este asistată de Comitetul pentru băuturi spirtoase.

(2) Atunci când se face trimitere la prezentul alineat, se aplică articolele 5 și 7 din Decizia 1999/468/CE, având în vedere dispozițiile articolului 8.

Perioada prevăzută la articolul 5 alineatul (6) din Decizia 1999/468/CE se stabilește la trei luni.

(3) Atunci când se face trimitere la prezentul alineat, se aplică articolele 5a și 7 din Decizia 1999/468/CE, având în vedere dispozițiile articolului 8.

Articolul 26

Modificarea anexelor

Anexele se modifică în conformitate cu procedura de reglementare cu control menționată la articolul 25 alineatul (3).

Articolul 27

Măsuri de punere în aplicare

Măsurile necesare pentru punerea în aplicare a prezentului regulament se adoptă în conformitate cu procedura de reglementare menționată la articolul 25 alineatul (2).

Articolul 28

Măsuri tranzitorii și alte măsuri specifice

(1) În conformitate cu procedura de reglementare cu control menționată la articolul 25 alineatul (3), se adoptă măsuri de modificare a prezentului regulament, dacă este cazul:

(c) pentru a institui un simbol comunitar pentru indicații geografice în sectorul băuturilor spirtoase.

(2) În conformitate cu procedura de reglementare menționată la articolul 25 alineatul (2), se adoptă măsuri, după caz, pentru a soluționa probleme practice specifice, ca, de exemplu, prin instituirea obligației, în anumite cazuri, de a menționa locul de fabricație pe etichetă, pentru a evita inducerea în eroare a consumatorului și pentru a menține și a dezvolta metode comunitare de referință pentru analiza băuturilor spirtoase.

(3) Băuturile spirtoase care nu respectă cerințele prezentului regulament pot fi produse în continuare în conformitate cu Regulamentul (CEE) nr. 1576/89 până la 20 mai 2009. Băuturile spirtoase care nu îndeplinesc cerințele prezentului regulament, dar care au fost produse în conformitate cu Regulamentul (CEE) nr. 1576/89 înainte de 20 februarie 2008 sau până la 20 mai 2009 pot fi introduse pe piață în continuare, până la epuizarea stocurilor.

Articolul 29

Abrogare

(1) Regulamentul (CEE) nr. 1576/89 se abrogă. Trimiterile la regulamentul abrogat se interpretează ca trimiteri la prezentul regulament.

(2) Regulamentele (CEE) nr. 2009/92 ( 4 ), (CE) nr. 1267/94 ( 5 ) și (CE) nr. 2870/2000 ( 6 ) ale Comisiei se aplică în continuare.

Articolul 30

Intrarea în vigoare

Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

Se aplică de la 20 mai 2008.

Prezentul regulament este obligatoriu în toate elementele sale și se aplică direct în toate statele membre.

ANEXA I

DEFINIȚII ȘI CERINȚE TEHNICE

Definițiile și cerințele tehnice, astfel cum sunt menționate la articolul 2 alineatul (4) și la articolul 7 sunt următoarele:

Alcoolul etilic de origine agricolă are următoarele proprietăți:

(c) valori maxime ale elementelor reziduale:

(i) aciditatea totală, exprimată în grame de acid acetic per hectolitru de alcool 100 % vol.: 1,5 ;

(ii) esteri exprimați în grame de acetat de etil per hectolitru de alcool 100 % vol.: 1,3 ;

(iii) aldehide exprimate în grame de acetaldehidă per hectolitru de alcool 100 % vol.: 0,5 ;

(iv) alcooluri superioare exprimate în grame de 2-metil 1-propanol per hectolitru de alcool 100 % vol.: 0,5 ;

(v) metanol exprimat în grame per hectolitru de alcool 100 % vol.: 30;

(vi) extract sec exprimat în grame per hectolitru de alcool 100 % vol.: 1,5 ;

(vii) baze azotate volatile exprimate în grame de azot per hectolitru de alcool 100 % vol.: 0,1 ;

Prin distilat de origine agricolă se înțelege lichidul alcoolic obținut prin distilarea, după fermentarea alcoolică, a unuia sau a mai multor produse agricole menționate în anexa I la tratat, care nu prezintă nici caracteristicile alcoolului etilic, nici cele ale unei băuturi spirtoase, dar care păstrează aroma și gustul materiei (materiilor) prime utilizate.

În cazul în care se face referire la materia primă utilizată, distilatul trebuie să fie obținut exclusiv din materia primă respectivă.

Prin îndulcire se înțelege procesul care constă în folosirea, la prepararea băuturilor spirtoase, a unuia sau a mai multora dintre următoarele produse:

(b) must de struguri concentrat rectificat, must de struguri concentrat, must de struguri proaspăt;